b'\n_START_ARTICLE_\nPuljski filmski festival\n_START_PARAGRAPH_\nPuljski filmski festival (hrva\xc5\xa1ko Pulski filmski festival) je filmski festival, ki od leta 1955 poteka v Pulju na Hrva\xc5\xa1kem. Do leta 1990 so podeljevali nagrade zlate arene za najbolj\xc5\xa1e jugoslovanske filme, od leta 1991 pa za najbolj\xc5\xa1e hrva\xc5\xa1ke filme. Glavna nagrada festivala je velika zlata arena za najbolj\xc5\xa1i film, ob tem podeljujejo \xc5\xa1e zlate arene za najbolj\xc5\xa1ega re\xc5\xbeiserja, glavno mo\xc5\xa1ko in \xc5\xbeensko vlogo, stransko mo\xc5\xa1ko in \xc5\xbeensko vlogo, scenarij, produkcijo, fotografijo, kostumografijo, monta\xc5\xbeo, masko, filmsko glasbo in glasbeno monta\xc5\xbeo.'